26 فئورال
"فئورالین 26-سی (25-26) خوْجالینین سوْیْقیریمی گئجهسیدیر"
بو گئجه فئورالین 26-سی، ائرمنیلرین وریندن خوْجالی سوْیقیریمی، ائیلهجه آذربایجانین اونودولماز یاراسی اوْلان خوْجالینین وحشیجهسینه ایشغال اوْلونما گئجهسینین یییرمیدؤردونجو ایل دؤنومودور. 24 ایل اؤنجه بئلنچی بیر گئجهده ائرمنیستان عسگرلری روسلارین، فارسلارین و فیرانسیزلرین ایستیراتئژیک و نیظامی دستکلرینین گوجو ایله قاراباغین ان اؤنملی شهری اوْلان خوْجالییا وحشیجهسینه گیریب، یییرمینجی عصرین سوْنلاریندا، ان دهشتلی سوْیقیریملاریندان بیریسینه سبب اوْلدولار. سیلاحسیز و نیظامی اوْلمایان اینسانلاری رحمسیزجهسینه سوْیقیریم ائتدیلر.
قوجامیدیر؟ قادینمیدیر؟ یوْخسا اوشاقمیدیرلیغینا دا باخمادیلار. بوْیلو قادینلاری، کؤرپه اوشاقلاری، بیرجه سؤزله اوْ توْرپاقلاردا قالان هر هانسی بیر تورک نوفوسونو، تورک اوْلدوغو اوچون قانسیزجاسینا اؤلدوردولر. گؤزلری وحشیلیکله قاپانیلمیش ائرمنیلر، بو گوناهسیز اینسانلاری اؤلدورمکله بشرییتین آلنیندا زیگیل اوْلان ساواش لکهلریندن تؤرنمیش چیرکین سوْیقیریملاردان، ان قوْرخونجونا، بیرگئجه (25-26گئجهسی) بوْیونجا، سبب اوْلدولار. بیر گئجهده ۶۱۳ نفر، او جوملهدن ۱۰۶ قادین، ۶۳ اوشاق و ۷۰ قوْجانین یاشامینا وحشیجهسینه سوْن قوْیولدو. بو سوْیقیریمدا ۱۲۷۵ دینج (سیویل) ساکین اسیر گؤتورولوب، ۱۵۰ نفر ایسه ایتگین دوشدو. بو فاجیعهدن 24 ایل کئچمهسینه باخمایاراق دونیا اؤلکهلری او جوملهدن بو بربرلیگی دستکلهین اؤلکهلر بو اوْلایا سسسیز یاناشاراق آذربایجان تورک خالقینین سوْیقیریملا اوزلشمهسینی، هله ده لاییقی درجهده محکوم ائتمهییبلر. بیرلشمیش میللتلر تشکیلاتینین نئچه دنه بیاننامهسینده ایشغالچی تانینمیش و تئزلیک قئیدی ایله ایشغال ائتدیگی توْرپاقلاری بوشالتماسینی قولاق آردی ائدن ائرمنی دیغالاری، بوگونه دک هله ده قاراباغی ایشغال آلتیندا ساخلاییبلار.
بئلنچی گونده اؤزگور اینسانلارا گرکلیدیر سسسیز قالماییب، بو اوْلایی قیناماقلا آذربایجان تورک خالقینین سایسیز یارالارین نین بیریسینه مرحم اوْلوب، اینسانلیق گؤرهولرینی یئرینه یئتیرهلر.
-
- ۹۴/۱۲/۰۸
azb_Arab azb_Arab azb_Arab azb_Arab azb_Arab unk unk